Pracovné jednotky slovenskej armády 1939-1945 - Kralčák, Peter (Pro Militaria Historica Bratislava, 2014)
Pracovné jednotky v kontexte druhej svetovej vojny predstavujú doposiaľ málo prebádanú, ale o to zaujímavejšiu zložku slovenskej armády. Pod pojmom pracovné jednotky a pracovná služba v armáde si väčšina ľudí predstaví neslávne známe pomocné technické prápory z 50. rokov 20. storočia. Málokto však vie, že pracovná služba v armádnom prostredí existovala už v období Slovenskej republiky v rokoch 1939 ľ 1945 a zastrešoval ju Pracovný zbor národnej obrany. Pracovný zbor predstavoval nástroj, ktorým vtedajšie velenie slovenskej armády vyriešilo otázku prezenčnej služby Židov a Rómov, ako aj "árijcov" nespĺňajúcich zo zdravotných alebo disciplinárnych dôvodov podmienky na vykonávanie riadnej vojenskej služby. Zároveň sa vytvorením tejto zložky armády reflektovalo na požiadavku slovenskej vlády aplikovať z civilného prostredia do prostredia slovenskej armády diskriminačnú legislatívu voči Rómom a Židom. Aj z tohto dôvodu patrí obdobie Slovenskej republiky z rokov 1939 - 1945 aj v súčasnosti k najcitlivejšej a najrozpornejšej epoche našich národných dejín.
Keywords: slovenská literatúra; politické prenasledovanie; pracovné tábory; Židia; Rómovia; 2. svetová vojna -- 1939 - 1945; armáda; Slovensko -- dejiny -- 1939 - 1945; odborné publikácie